《进万寿表文过偏桥次瀛崖王左辖韵》
明代·王缜

城外青山山外高，偏桥险路马蹄劳。天开绝域来重译，人到穷荒恋绨袍。

春鸟报晴催节钺，皇华匝地衬千旄。一函敬效嵩三祝，更进霞觞献寿桃。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。